
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 427 

2 Μαρτίου 2004 


ΑΠΟΦΑΣΕΙ Σ 

ΑριΒ. Φ.20210/4231/152 

Τροποποίηση,συμπλήρωση και αντικατάσταση του κατα¬ 
στατικού του Ταμείου Επικουρικής Ασφάλισης και Κοι¬ 
νής Διανομής Πρατηριούχων Υγρών Καυσίμων. 

Ο ΥΦΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 42 του Ν. 2972/2001 (Α' 291) 
«Εκσυγχρονισμός της οργάνωσης και της λειτουργίας του 
Ιδρύματος Κοινωνικών Ασφαλίσεων και άλλες διατάξεις». 

2. Τις διατάξεις του άρθρου 29 Α'του Ν. 1558/1985 (Α' 137) 
όπως προστέθηκαν με τις διατάξεις του άρθρου 27 του Ν. 
2081/1992 (Α' 154) και αντικαταστάθηκαν με τις διατάξεις 
του άρθρου 1 του Ν. 2469/1997 (Α'38) «Περιορισμός και βελ¬ 
τίωση της αποτελεσματικότητας των κρατικών δαπανών και 
άλλες διατάξεις». 

3. Την 80088/31.10.2001 (Β' 1485) Κοινή Απόφαση του 
Πρωθυπουργού και του Υπουργού Εργασίας και Κοινωνικών 
Ασφαλίσεων «Ανάθεση αρμοδιοτήτων στους Υφυπουργούς 
Εργασίας και Κοινωνικών Ασφαλίσεων». 

4. Τη γνώμη του Συμβουλίου Κοινωνικής Ασφάλειας που 
διατυπώθηκε στην 7η/10.2.2004 συνεδρίασή του. 

5. Την απόφαση του Διοικητικού Συμβουλίου του Ταμείου 
Επικουρικής Ασφαλίσεως και Κοινής Διανομής Πρατηριού¬ 
χων Υγρών Καυσίμων, που διατυπώθηκε στην 46η/ 
10.12.2003 συνεδρίασή του. 

6. Την συνταχθείσα τον Αύγουστο του 2000 Αναλογιστική 
Μελέτη. 

7. Το γεγονός ότι από τις διατάξεις της απόφασης αυτής 
δενπροκαλείται επιβάρυνση, αποφασίζουμε: 

Άρθρο 1 

Οι διατάξεις του Καταστατικού του Ταμείου Επικουρικής 
Ασφάλισης και Κοινής Διανομής Πρατηριούχων Υγρών Καυ¬ 
σίμων τροποποιούνται, συμπληρώνονται και αντικαθίστα¬ 
νται ως εξής: 

ΚΕΦΑΛΑΙΟ ΠΡΩΤΟ 
Γενικές διατάξεις 

ΑΡΘΡΟ 1 

Τίτλος, Έδρα, Νομική μορφή, Εποπτεία 

Το Ταμείο Επικουρικής Ασφάλισης Πρόνοιας και Κοινής 
Διανομής Πωλητών Βενζίνης Αθηνών Πειραιώς και Περι¬ 
χώρων, που ιδρύθηκε με τις διατάξεις του άρθρου 1 του 


Α.Ν. 1606/39 (Α50) και μετονομάσθηκε σε Ταμείο Επικουρι¬ 
κής Ασφάλισης και Κοινής Διανομής Πρατηριούχων Υγρών 
Καυσίμων με τις διατάξεις του άρθρου 42 του Ν. 2972/01 (Α 
291), αποτελεί νομικό πρόσωπο δημοσίου δικαίου, με έδρα 
την Αθήνα και τελεί υπό την εποπτεία και τον έλεγχο του 
Υπουργείου Εργασίας και Κοινωνικών Ασφαλίσεων. 

Στο Ταμείο λειτουργούν δύο κλάδοι: 
α) ο Κλάδος Επικουρικής Ασφάλισης και 
β) ο Κλάδος Κοινής Διανομής, με λογιστική και οικονομική 
αυτοτέλεια. 

ΑΡΘΡΟ 2 

Σκοπός του Ταμείου 
Σκοπός του Ταμείου είναι: 

α) η επικουρική ασφάλιση των προσώπων που αναφέρο- 
νται στο άρθρο 3του παρόντος, κατά των κινδύνων γήρατος, 
αναπηρίας και θανάτου, με τη χορήγηση σ’ αυτά και τα μέλη 
της οικογένειας τους, των παροχών που προβλέπονται από 
τις διατάξεις του παρόντος και την εν γένει νομοθεσία, όταν 
επέλθει ο ασφαλιστικός κίνδυνος και 
β) η διανομή ισόποσου μερίσματος στα πρόσωπα που ανα- 
φέρονται στα άρθρα 31 και 3 του παρόντος. 

ΑΡΘΡΟ 3 

Ασφαλιζόμενα πρόσωπα 

1. Στην ασφάλιση του Ταμείου υπάγονται υποχρεωτικά τα 
φυσικά πρόσωπα τα οποία έχουν στο όνομά τους την κατά 
νόμο άδεια λειτουργίας πρατηρίου υγρών καυσίμων (βενζι¬ 
νών και πετρελαίων, εκτός πετρελαίου θέρμανσης και φωτι¬ 
στικού) ή υγραερίου για κίνηση οχημάτων, καθώς και τα φυ¬ 
σικά πρόσωπα τα οποία έχουν στο όνομά τους άδεια λει¬ 
τουργίας σταθμού αυτοκινήτων με δυνατότητα χορήγησης 
υγρών καυσίμων (βενζινών και πετρελαίων, εκτός πετρελαί¬ 
ου θέρμανσης και φωτιστικού) ή υγραερίου ευρίσκονται 
εντός περιοχής κύκλου με κέντρο την πλατεία Ομονοίας 
Αθηνών και ακτίνα μήκους 20 χιλιομέτρων. 

2. Από την 1.1.2005 η ασφαλιστική κάλυψη του Ταμείου 
επεκτείνεται σε όλη την επικράτεια και ασφαλίζονται υπο¬ 
χρεωτικά σ’ αυτό τα πρόσωπα που ορίζονται στο παρόν άρ¬ 
θρο, εφόσον η ηλικία τους δεν είναι μεγαλύτερη των εξήντα 
(60) ετών. 

3. Αν η άδεια λειτουργίας των κατά την προηγούμενη πα¬ 
ράγραφο πρατηρίων ή σταθμών αυτοκινήτων έχει εκδοθεί 
στο όνομα εταιρείας, στην ασφάλιση του Ταμείου υπάγονται 
οι εκπροσωπούντες την εταιρεία ως εξής: 

α) αν η άδεια λειτουργίας έχει εκδοθεί στο όνομα ανώνυ¬ 
μης εταιρείας ασφαλίζεται ο πρόεδρος του διοικητικού της 
συμβουλίου εφόσον είναι και ο νόμιμος εκπρόσωπος αυτής, 

άλλως ασφαλίζεται ο νόμιμος εκπρόσωπος (ή εκπρόσωποι) 
της εταιρείας, 

β) αν η άδεια έχει εκδοθεί στο όνομα εταιρείας περιορι¬ 
σμένης ευθύνης ασφαλίζεται ο διαχειριστής (ή οι διαχειρι¬ 
στές) αυτής, 

γ) αν η άδεια έχει εκδοθεί στο όνομα ομορρύθμου ή ετε¬ 
ρορρύθμου εταιρείας ασφαλίζεται ο εκ των ομορρύθμων 
εταίρων νόμιμος εκπρόσωπος (ή νόμιμοι εκπρόσωποι) αυτής. 

4. Ως πρατήριο υγρών καυσίμων ή υγραερίου στο παρόν 
Καταστατικό θεωρείται το κατάστημα λιανικής εμπορίας 
καυσίμων με τις κατάλληλες εγκαταστάσεις, όπου, υπάτους 
νόμιμους όρους λειτουργίας και με τα ισχύοντα μέσα μέ¬ 
τρησης γίνεται η χορήγηση υγρών καυσίμων ή υγραερίου σε 
οχήματα και σκάφη αναψυχής. Ως σταθμοί αυτοκινήτων θε¬ 
ωρούνται τα πρατήρια υγρών καυσίμων ή υγραερίου τα 
οποία διαθέτουν και χώρους στάθμευσης και πιθανόν και άλ¬ 
λες εγκαταστάσεις εξυπηρέτησης των οχημάτων. 

ΑΡΘΡΟ 4 
Αφάνεια - Ηλικία 

1. Όλα τα δικαιώματα τα οποία σύμφωνα με τις διατάξεις 
του παρόντος έχουν ως προϋπόθεση το θάνατο, γεννώνται 
και για την αφάνεια η οποία έχει νόμιμα, κατά τις διατάξεις 
του Αστικού Κώδικά, κηρυχθεί. 

2. Η ηλικία των ασφαλισμένων και των μελών της οικογέ¬ 
νειας τους αποδεικνύεται από το δελτίο της αστυνομικής 
τους ταυτότητας. Σε περίπτωση που δεν υπάρχει αστυνομι¬ 
κή ταυτότητα, η ηλικία αποδεικνύεται με ληξιαρχική πράξη 
γέννησης, η οποία έχει συνταχθεί ή διορθωθεί σε διάστημα 
ενενήντα ημερών από τη γέννηση, ή με την εγγραφή στα μη¬ 
τρώα αρρένωνή στα ισχύοντα δημοτολόγια. 

3. Σε κάθε περίπτωση που τίθεται θέμα προσδιορισμού 
της ηλικίας ελλείψει στοιχείων ή λόγω οποιοσδήποτε αμφι¬ 
σβήτησης των υπαρχόντων, ακολουθούνται τα ισχύοντα για 
το φορέα κύριας ασφάλισης. 

ΚΕΦΑΛΑΙΟ ΔΕΥΤΕΡΟ 

Σύνθεση και λειτουργία του Διοικητικού Συμβουλίου. 

ΑΡΘΡΟ 5 

Συγκρότηση του Διοικητικού Συμβουλίου. 

1. Το Ταμείο διοικείται από εννεαμελές Διοικητικό Συμ¬ 
βούλιο που αποτελείται από τους εξής: 

α) τον Πρόεδρο 

β) έναν υπάλληλο του Υπουργείου Εργασίας και Κοινωνι¬ 
κών Ασφαλίσεων 

γ) τρεις εκπροσώπους των ασφαλισμένων 
δ) έναν ειδικό σε θέματα οικονομικά 
ε) έναν ειδικό σε θέματα διοίκησης 
στ) έναν ειδικό σε θέματα οργάνωσης 
ζ) έναν εκπρόσωπο των συνταξιούχων ο οποίος συμμετέ¬ 
χει με δικαίωμα ψήφου όταν συζητούνται θέματα του Κλά¬ 
δου Επικουρικής Ασφάλισης. 

Εκπρόσωπος των υπαλλήλων του Ταμείου συμμετέχει, με 
δικαίωμα ψήφου, στις συνεδριάσεις του Διοικητικού Συμ¬ 
βουλίου όταν συζητούνται θέματα προσωπικού, οργάνωσης 
και λειτουργίας του Ταμείου. 

2. Στις συνεδριάσεις του Διοικητικού Συμβουλίου μετέχει 
χωρίς ψήφο ως Κυβερνητικός Επίτροπος υπάλληλος μετου- 
λάχιστον Α' βαθμό του Υπουργείου Εργασίας και Κοινωνι¬ 
κών Ασφαλίσεων. 

3. Ο Πρόεδρος του Διοικητικού Συμβουλίου και ο αναπλη¬ 
ρωτής του πρέπει να είναι πτυχιούχος σχολών τριτοβάθμιας 
εκπαίδευσης και να έχει αποδεδειγμένη πείρα σε θέματα 
κοινωνικής ασφάλισης ή κοινωνικής πολιτικής. 

4. Ο Πρόεδρος, τα μέλη του Διοικητικού Συμβουλίου και ο 
Κυβερνητικός Επίτροπος διορίζονται με απόφαση του 


Υπουργού Εργασίας και Κοινωνικών Ασφαλίσεων, μετριετή 
θητεία και με ίσο αριθμό αναπληρωτών οι οποίοι έχουν τις 
ιδιότητες εκείνων που αναπληρώνουν. 

5. Ο Υπουργός Εργασίας και Κοινωνικών Ασφαλίσεων με¬ 
τά από πρόταση του Δ.Σ. μπορεί να κηρύξει έκπτωτο μέλος 
αυτού το οποίο αδικαιολόγητα απουσιάζει σε τρεις τουλάχι¬ 
στον συνεδριάσεις του Δ.Σ. 

6. Τα μέλη τα οποία διορίζονται σε αντικατάσταση εκείνων 
που εκπίπτουν, πεθαίνουν ή αποχωρούν με οποιονδήποτε 
τρόπο από το Δ.Σ., διορίζονται για το υπόλοιπο μόνο της θη¬ 
τείας εκείνων που αντικατέστησαν. 

7. Σε περίπτωση που έχειλήξειη θητεία των μελώντου Δ.Σ. 
αυτή παρατείνεται αυτοδίκαια μέχρι το διορισμό νέων με¬ 
λών, όχι όμως περισσότερο από τρεις μήνες από τη λήξη 
της. 

8. Τα μέλη του Δ.Σ. κατά την άσκηση των καθηκόντωντους 
έχουν τις ευθύνες των δημοσίων υπαλλήλων και τη θεσμο¬ 
θετημένη γι’ αυτούς προστασία. 

9. Ο Διευθυντήςτου Ταμείου εισηγείται στον Πρόεδρο και 
το Δ.Σ. για όλες τις υποθέσεις που εμπίπτουν στην αρμοδιό- 
τητά του, εκτός εκείνων για τις οποίες εισηγείται στο Δ.Σ. ο 
Πρόεδρος, ή μέλος του Δ.Σ., το οποίο με απόφαση του Δ.Σ. 
ορίστηκε ως ειδικός εισηγητής. 

10. Καθήκοντα γραμματέα του Δ.Σ. εκτελεί υπάλληλος του 
Ταμείου ο οποίος ορίζεται με τον αναπληρωτή του από τον 
Πρόεδρο του Δ.Σ. του Ταμείου 

11. Το Δ.Σ. του Ταμείου, σε κάθε νέα συγκρότησή του, 
εκλέγει μεταξύ των μελώντου, με μυστική ψηφοφορία των 
παρόντων, έναν Αντιπρόεδρο. Ο Αντιπρόεδρος διατηρεί το 
αξίωμά του εφόσον είναι μέλος του Δ.Σ. 

Σε περίπτωση έκπτωσης, θανάτου ή αποχώρησης από το 
Δ.Σ. του Αντιπροέδρου, γίνεται νέα εκλογή για το υπόλοιπο 
της θητείας του. 

Ο Αντιπρόεδρος αναπληρώνει ως προς όλες τις αρμοδιό- 
τητές του τον Πρόεδρο σε περίπτωση απουσίας ή κωλύμα¬ 
τος του. 

ΑΡΘΡΟ 6 

Αρμοδιότητες του Διοικητικού Συμβουλίου. 

Το Διοικητικό Συμβούλιο διοικείτο Ταμείο και διαχειρίζεται 
την περιουσία του. Ειδικότερα: 

α) έχει την επιμέλεια της κανονικής είσπραξης των πόρων 
του Ταμείου, 

β) διαχειρίζεται τα κεφάλαια του Ταμείου σύμφωνα με τις 
διατάξειςτου ισχύοντος καταστατικού καιτη νομοθεσίαπου 
διέπειτους οργανισμούς κοινωνικής ασφάλισης, 
γ) αποφασίζει για την τοποθέτηση των κεφαλαίων, την εκ¬ 
ποίηση, υποθήκευση και ενεχυρίαση των περιουσιακών 
στοιχείων του Ταμείου και συμβιβάζεται ή παραιτείται από 
δικαστικό αγώνα σύμφωνα με τις διατάξεις του ισχύοντος 
καταστατικού και τη νομοθεσία που διέπει τους οργανι¬ 
σμούς κοινωνικής ασφάλισης, 
δ) αποφασίζει για την απονομή των παροχών του Ταμείου 
και μεριμνά για την ταχεία και κανονική χορήγησή τους, 
ε) εγκρίνει τον ετήσιο προϋπολογισμό, απολογισμό και 
ισολογισμό του Ταμείου καθώς και το μαθηματικό του Τα¬ 
μείου ισοζύγιο, 

στ) εγκρίνει κάθε δαπάνη που αφορά τη γενικότερη λει¬ 
τουργία του Ταμείου, 

ζ) λαμβάνει και υποδεικνύει μέτρα για την εκπλήρωση και 
βελτίωση των σκοπώντου Ταμείου, 
η) διορίζει τους απαραίτητους πληρεξούσιους δικηγό¬ 
ρους για την υπεράσπιση των υποθέσεων του Ταμείου, 
θ) αποφασίζει και εισηγείται αρμοδίως την τροποποίηση ή 
συμπλήρωση διατάξεων του καταστατικού του Ταμείου και 
της διέπουσας αυτό εν γένει νομοθεσίας, 

ι) αποφασίζει για την προμήθεια ειδών ή για την εκτέλεση 
έργων και εγκρίνει τη διενέργεια σχετικών διαγωνισμών, 
εφόσον προβλέπονται, κατά τις διατάξειςτης ισχύουσας νο¬ 
μοθεσίας. 

ΑΡΘΡΟ 7 

Αρμοδιότητες Προέδρου του Δ.Σ. - 
Κυβερνητικός Επίτροπος 

1. Ο Πρόεδρος του Δ.Σ. έχει τις εξής αρμοδιότητες: 

α) Καταρτίζει σε συνεργασία με τον διευθυντή του Ταμεί¬ 
ου την ημερήσια διάταξη των συνεδριάσεων του Δ.Σ., συ¬ 
γκαλείτο Δ.Σ. και διευθύνει τις συνεδριάσεις του. 

β) Παρακολουθεί και φροντίζει την εκτέλεση των αποφάσε- 
ωντου Δ.Σ. η οποία γίνεται από τον Διευθυντή του Ταμείου. 

γ) Εκπροσωπεί το Ταμείο ενώπιον κάθε αρχής και των δι¬ 
καστηρίων. Είναι δυνατόν η εκπροσώπηση του Ταμείου να 
ανατεθεί με απόφαση του Δ.Σ. σε άλλο μέλος του Δ.Σ. ή στον 
Διευθυντή του Ταμείου. 

Δ) Υπογράφει όλα τα εντάλματα πληρωμών και εισπράξε¬ 
ων, τις επιταγές και κάθε άλλο έγγραφο που αφορά τη λει¬ 
τουργία του Ταμείου, με εξαίρεση εκείνα των οποίων την 
υπογραφή έχει αναθέσει το Δ.Σ. με απόφασή του στον Διευ¬ 
θυντή του Ταμείου. 

2. Ο Κυβερνητικός Επίτροπος καλείται πάντοτε, επί ποινή 
ακυρότητας της συνεδρίασης, σε όλες τις συνεδριάσεις του 
Δ.Σ. στις οποίες παρίσταται με δικαίωμα υποβολής προτά¬ 
σεων, αλλά χωρίς δικαίωμα ψήφου. 

3.0 Κυβερνητικός Επίτροπος έχει δικαίωμα να ζητά, εντός 
48 ωρών από τη λήψη της, την αναστολή εκτέλεσης απόφα¬ 
σης του Δ.Σ. η οποία κατά την κρίση του είναι αντίθετη με τις 
ισχύουσες νομοθετικές διατάξεις. Οι αποφάσεις αυτές δεν 
εκτελούνται, μέχρις ότου ο Υπουργός Εργασίας και Κοινω¬ 
νικών Ασφαλίσεων, μετά από σχετική αίτηση του Προέδρου 
του Δ.Σ. ήτου Κυβερνητικού Επιτρόπου, άρειτη διαφωνία με 
απόφασή του, η οποία είναι υποχρεωτική και η οποία κοινο¬ 
ποιείται στο Ταμείο εντός 10 ημερών από την υποβολή της 
ανωτέρω αίτησης. Εάν δεν υπάρξει απόφαση του Υπουργού 
εντός της προθεσμίας αυτής, το Δ.Σ. μπορεί με απόφασή 
του να προβεί στην εκτέλεση της ανασταλείσας απόφασης, 
παράτηντυχόν διαφωνία του Κυβερνητικού Επιτρόπου. 

5. Ο Κυβερνητικός Επίτροπος μπορεί να αναστέλλει μόνο 
μια φορά και μέχρι την επομένη συνεδρίαση την εκτέλεση 
οποιοσδήποτε απόφασης του Δ.Σ. για την οποία πιστεύει ότι 
βλάπτει ουσιώδη συμφέροντα του Ταμείου ή γενικότερα 
κρατικά συμφέροντα. Στην περίπτωση αυτή, το Δ.Σ. μπορεί 
σε επόμενη συνεδρίασή του και με πλειοψηφία τουλάχιστον 
των 4/5 των παρόντων μελών του, να αποφασίσει την εκτέ¬ 
λεση της απόφασης που έχει ανασταλεί, παρά τηντυχόν δια¬ 
φωνία του Κυβερνητικού Επιτρόπου. 

ΑΡΘΡΟ 8 

Λειτουργία του Δ.Σ. Αποζημίωση των μελών του Δ.Σ. 

1. Το Δ.Σ. συνεδριάζει τακτικά μεν τέσσερις φορές τον μή¬ 
να, έκτακτα δε όποτε κατά την κρίση του Προέδρου παρα- 
στεί ανάγκη ή το ζητήσουν εγγράφως τρία τουλάχιστον τα¬ 
κτικά μέλη του. Στην περίπτωση αυτή ο Πρόεδρος είναι υπο¬ 
χρεωμένος να ορίσει συνεδρίαση μέσα σε 48 ώρες από την 
υποβολή της αίτησης, με θέματα ημερήσιας διάταξης αυτά 
που αναγράφονται στην αίτηση των μελών του Δ.Σ. 

2. Η έγγραφη πρόσκληση σε συνεδρίαση κοινοποιείται 
στα μέλη τουλάχιστον δύο ημέρες πριν από την ημέρα που 
πρόκειται να πραγματοποιηθεί η συνεδρίαση. Η συντόμευ¬ 
ση αυτού του χρονικού διαστήματος επιτρέπεται μόνο σε 
περίπτωση επείγουσας ανάγκης που μπορεί να δικαιολογη¬ 
θεί από τον Πρόεδρο. Στην πρόσκληση αναγράφονται απα¬ 
ραίτητα ο τόπος, η ημέρα και η ώρα της συνεδρίασης καθώς 
και τα θέματα της ημερήσιας διάταξης. 


3. Τακτικό μέλος του Δ.Σ. που κωλύεται να παραστεί σε συ¬ 
νεδρίαση οφείλει, χωρίς υπαίτια καθυστέρηση, να ειδοποιεί 
απευθείας τον αναπληρωτή του. 

4. Το Δ.Σ. δικαιούται να αποφασίζει την αναγραφή οποιοσ¬ 
δήποτε θέματος στην ημερήσια διάταξη της επόμενης συ¬ 
νεδρίασης. Θέματα που δεν αναγράφονται στην ημερήσια 
διάταξη μπορούν να συζητηθούν μόνο ύστερα από ομόφω¬ 
νη απόφαση των παρόντων μελών του Δ.Σ., παρισταμένου 
απαραιτήτωςτου Κυβερνητικού Επιτρόπου, η οποίαλαμβά- 
νεται στην αρχή της συνεδρίασης. 

5. Το Δ.Σ. ευρίσκεται σε απαρτία και συνεδριάζει νομίμως 
όταν στη σύνθεσή του μετέχουν, ως τακτικά ή αναπληρωμα¬ 
τικά μέλη, περισσότερα από τα μισά των διορισμένων τακτι¬ 
κών μελών. Η απαρτία πρέπει να υπάρχει σε όλη τη διάρκεια 
της συνεδρίασης. 

6. Οι ψηφοφορίες του Δ.Σ. είναι πάντοτε φανερές, εκτός 
αν πριν το Δ.Σ. έχει αποφασίσει διαφορετικά ή πρόκειται για 
προσωπικά ζητήματα των μελών του. Οι αποφάσεις λαμβά- 
νονται με απόλυτη πλειοψηφία των παρόντων μελών, εκτός 
από τις ειδικές περιπτώσεις που προβλέπεται αυξημένη 
πλειοψηφία. Σε ισοψηφία, όταν η ψηφοφορία είναι φανερή, 
υπερισχύει η ψήφος του Προέδρου. 

7. Για τις συζητήσεις που γίνονται και τις αποφάσεις που 
λαμβάνονται στο Δ.Σ., τηρούνται από τον γραμματέα του 
Δ.Σ., με τη μέριμνα του Διευθυντή του Ταμείου, συνοπτικά 
πρακτικά τα οποία, μετά την επικύρωσή τους από το Δ.Σ, 
υπογράφονται από τον Πρόεδρο, τα μέλη που ήσαν παρό¬ 
ντα στη συνεδρίαση, τον Διευθυντή του Ταμείου, τον Κυ¬ 
βερνητικό Επίτροπο και τον Γραμματέατου Δ.Σ. 

8. Όταν πρόκειται να συζητηθεί από το Δ.Σ. θέμα που αφο¬ 
ρά ιδιωτικά συμφέροντα ενός μέλους του, ή συγγενούς του 
μέλους μέχρι τετάρτου βαθμού, το μέλος αυτό οφείλει να 
αποχωρήσει από τη συζήτηση αφού κάνει σχετική δήλωση. 

9. Οι αποφάσεις του Δ.Σ. εκτελούνται μετά την επικύρωση 
των πρακτικών, εκτός από επείγουσες περιπτώσεις που το 
Δ.Σ. αποφασίζει την άμεση εκτέλεσή τους. 

10. Μετά την επικύρωση των πρακτικών, ο Διευθυντής του 
Ταμείου ανακοινώνει στο Δ.Σ. τις ενέργειές του αναφορικά 
με τις προηγούμενες αποφάσεις του Δ.Σ. καθώς και κάθε 
άξιο λόγου έγγραφο που έλαβε το Ταμείο στο διάστημα που 
μεσολάβησε από την προηγούμενη συνεδρίαση. 

11. Στην πρώτη συνεδρίαση κάθε μήνα ο Διευθυντής του 
Ταμείου ανακοινώνει στο Δ.Σ. την οικονομική κατάσταση του 
Ταμείου καθώς και τα έσοδα και έξοδα που πραγματοποιή¬ 
θηκαν τον προηγούμενο μήνα. 

12. Στον Πρόεδρο του Δ.Σ., τα μέλη, τον Διευθυντή, τον 
Κυβερνητικό Επίτροπο και τον Γ ραμματέατου Δ.Σ. παρέχε¬ 
ται αποζημίωση σύμφωνα με όσα ορίζονται εκάστοτε από τις 
ισχύουσες διατάξεις. 

ΚΕΦΑΛΑΙΟ ΤΡΙΤΟ 

Πόροιτου Ταμείου. Κλάδος Σύνταξης. 

ΑΡΘΡΟ 9 
Πόροιτου Ταμείου 

1. Οι πόροιτου Ταμείου είναι: 

α) οι εισφορές των ασφαλισμένων, 

β) εισφορά 15,00 ευρώ που καταβάλλεται εφάπαξ από 
τους ασφαλισμένους κατά την υπαγωγή τους στην ασφάλι¬ 
ση του Ταμείου, δυνάμενη να αυξομειώνεται με απόφαση 
του Δ.Σ., 

γ) οι τόκοι των κεφαλαίων, τα έσοδα από δωρεές, κληρο¬ 
νομιές και κληροδοσίες και κάθε έσοδο από την περιουσία 
του Ταμείου, 

δ) κάθε ποσό που περιέχεται στο Ταμείο από νόμιμη αιτία. 

2. Η εισφορά του ασφαλισμένου συνίσταται σε ποσοστό 
4,950 τοις χιλίοις επίτων ανά λίτρο προ Φ. Π .Α. τιμώντων βεν- 

ζινών, των πετρελαίων (εκτός πετρελαίου θέρμανσης και 
φωτιστικού) και του υγραερίου, τις οποίες τιμές καταβάλλει 
ο πρατηριούχος στον εν γένει έμπορο βενζίνης, πετρελαίου 
και υγραερίου για την αγορά των προϊόντων αυτών. 

3. Οι ασφαλισμένοι από 1.1.1993 και εφεξής καταβάλλουν 
εισφορά ίση με ποσοστό 6% επί της ασφαλιστικής κατηγο¬ 
ρίας του άρθρου 22 του Ν. 2084/1992. 

Στο τέλος κάθε έτους γίνεται συμψηφισμός με την προ- 
βλεπόμενη στην παρ. 2 εισφορά ασφαλισμένου. Εάν το πο¬ 
σό της καταβαλλόμενης εισφοράς υπολείπεται της προβλε- 
πόμενης, ο ασφαλισμένος υποχρεούται να καταβάλλει το 
υπόλοιπο ποσό. Σε περίπτωση που έχουν καταβληθεί μεγα¬ 
λύτερα ποσά από αυτά που ορίζονται με βάση την ανώτερη 
ασφαλιστική κατηγορία, τα επιπλέον ποσά κατατίθενται σε 
ειδικό λογαρισμό υπέρ του ασφαλισμένου. 

4. Στον κλάδο Κοινής Διανομής περιέρχεται ποσοστό 10% 
εκ των εσόδων του Ταμείου από τις εισφορές των ασφαλι¬ 
σμένων μετόχων. Τ ο σύνολο των λοιπών εν γένει εσόδων το υ 
Ταμείου περιέρχεται στον κλάδο Επικουρικής Ασφάλισης. 

5. Τα εν γένει λειτουργικά έξοδα του Ταμείου βαρύνουν 
τον Κλάδο Επικουρικής Ασφάλισης. 

ΑΡΘΡΟ 10 

Είσπραξη και απόδοση των εισφορών. 

1. Οι εν γένει έμποροι καυσίμων υποχρεούνται, σε κάθε 
πώληση των προϊόντων τους στους πρατηριούχους, να ει¬ 
σπράττουν από αυτούς την υπέρ του Ταμείου εισφορά επί 
της ανά λίτρο βενζίνης, πετρελαίου (εκτός πετρελαίου θέρ¬ 
μανσης και φωτιστικού) και υγραερίου τιμής και να αποδί¬ 
δουν το ποσό που εισπράχθηκε στο Ταμείο, μέχρι το τέλος 
του επόμενου μήνα από τον οποίο πραγματοποιήθηκε η πώ¬ 
ληση των πιο πάνω προϊόντων. 

2. Οι εν γένει έμποροι καυσίμων υποχρεούνται να μην πω- 
λούν τα προϊόντα τους στους πρατηριούχους, αν οι τελευ¬ 
ταίοι αρνούνται να καταβάλλουν τις αναλογούσες υπέρ του 
Ταμείου εισφορές. Διαφορετικά, καθίστανται εις ολόκληρον 
συνυπεύθυνοι με τον πρατηριούχο έναντι του Ταμείου για 
την καταβολή των οφειλομένων εισφορών. 

3. Οι εν γένει έμποροι καυσίμων υποχρεούνται να υποβάλ¬ 
λουν στο Ταμείο, μέχρι την τελευταία ημέρα κάθε μήνα, κα¬ 
τάσταση στην οποία καταχωρούνται επακριβώς: 

α) οι ποσότητες βενζίνης, πετρελαίου (εκτός πετρελαίου 
θέρμανσης και φωτιστικού) και υγραερίου που πωλήθηκαν 
τον προηγούμενο μήνα καθώς και οι τιμές πώλησης, 

β) το ονοματεπώνυμο ή η επωνυμία, η διεύθυνση και ο 
Α.Φ.Μ. των αγοραστών πρατηριούχων καθώς και το ύψος 
των εισφορών που αναλογούν και έχουν εισπραχθεί και 

γ) οιπεριπτώσειςτυχόνγενόμενωνπωλήσεωνγιατις οποί¬ 
ες δεν εισπράχθηκαν οι αναλογούσες υπέρ του Ταμείου ει¬ 
σφορές. 

4. Το Ταμείο έχει δικαίωμα με εντεταλμένα προς τούτο όρ¬ 
γανά του να διενεργεί ελέγχους στα βιβλία και στοιχεία που 
τηρούν οι εν γένει έμποροι καυσίμων καθώς και οι πρατηρι- 
ούχοι, με σκοπό την εξακρίβωση του ύψους των ποσοτήτων 
βενζίνης, πετρελαίου και υγραερίου που πωλήθηκαν και την 
διαπίστωση αν έχουν εισπραχθεί οι αναλογούσες στις 
πραγματικές πωλήσεις των προϊόντων αυτών εισφορές. 

5. Οι εισφορές που δεν καταβάλλονται μέσα στην προθε¬ 
σμία που ορίζεται από τις διατάξεις της παρ. 1 του παρόντος 
άρθρου θεωρούνται καθυστερημένες και εισπράττονται 
σύμφωνα με τις διατάξεις του Ν.Δ. 356/1974 Περί κώδικος 
Εισπράξεων Δημοσίων Εσόδων (ΚΕΔΕ). Τίτλο βεβαίωσης 
και είσπραξης των ανωτέρω εισφορών αποτελεί η απόφαση 
του Δ.Σ. του Ταμείου ή οι καταστάσεις οφειλετών οι οποίες 
συντάσσονται κατά τις διατάξεις του α' και γ'εδαφίου της 
παρ. 1 του άρθρου 72 του Ν. 2084/1992 και της Β/7/722/ 


6.4.94 απόφασης του Υπουργού Κοινωνικών Ασφαλίσεων, 
όπως αυτές ισχύουν κάθε φορά. 

6. Οι εισφορές που δεν καταβάλλονται ή δεν αποδίδονται 
στο Ταμείο, μέσα στην προθεσμία που ορίζεται στην παρ. 1 
του άρθρου αυτού, επιβαρύνονται με πρόσθετα τέλη σύμ¬ 
φωνα με την κείμενη νομοθεσία. 

7. Για όσους καθυστερούν την καταβολή ή την απόδοση 
στο Ταμείο των εισφορών, εφαρμόζονται οι διατάξεις του 
αρθρ.1 του Α.Ν. 86/1967, όπως συμπληρώθηκε με το αρθρ. 
31 του Ν.Δ. 1160/1972 και τροποποιήθηκε με το άρθρο 21 
παρ. ΙΙτουΝ. 1902/1990, όπως ισχύει κάθε φορά. 

8. Το δικαίωμα του Ταμείου προς είσπραξη εισφορών πα¬ 
ραγράφεται μετά την παρέλευση 20ετίας από τη λήξη του οι¬ 
κονομικού έτους κατά το οποίο αυτές κατέστησαν απαιτη¬ 
τές. Σε περίπτωση έκδοσης Π.Ε.Ε.Π.Τ. ή ρύθμισης των οφει¬ 
λών σε δόσεις ή υποβολής μήνυσης από το Ταμείο ή σε κάθε 
άλλη περίπτωση προβλεπόμενη από τον Κ.Ε.Δ.Ε., η παρα¬ 
γραφή διακόπτεται και αρχίζει νέα 20ετής. 

9. Το δικαίωμα για την επιστροφή των εισφορών που έχουν 
αχρεωστήτως εισπραχθεί από το Ταμείο, παραγράφεται με¬ 
τά από πέντε έτη από τη λήξη του οικονομικού έτους που ει- 
σπράχθηκαν. Εισφορές που δεν έχουν παραγραφεί, επι- 
στρέφονται ύστερα από αίτηση του ενδιαφερομένου έντοκα 
με επιτόκιο 5% από την ημέρα υποβολής της αίτησης για την 
επιστροφή τους. 

10. Με τον όρο «εν γένει έμπορος καυσίμων», νοείται εκεί¬ 
νος ο οποίος πωλεί καύσιμα στα πρατήρια υγρών καυσίμων, 
ή υγραερίου, ή σταθμούς αυτοκινήτων, εκδίδοντας δικό του 
τιμολόγιο. 

11. Σε περίπτωση κατά την οποία τα πρατήρια υγρών καυ¬ 
σίμων ή υγραερίου και οι σταθμοί αυτοκινήτων, προμηθεύο¬ 
νται κατά τους όρουςτης παρ. 10 του άρθρ. 7 του Ν. 3054/02 
απ’ ευθείας καύσιμα από τα διυλιστήρια, η διοίκηση των τε¬ 
λευταίων έχει όλες τις υποχρεώσεις είσπραξης και απόδο¬ 
σης των εισφορών στο Ταμείο που έχει ο εν γένει έμπορος 
καυσίμων, όπως αυτές ορίζονται στο παρόν άρθρο του Κα¬ 
ταστατικού. 

Παράλληλα, οι εκπροσωπούντες τον Συνεταιρισμό και την 
Κοινοπραξία, οφείλουν μέχρι το τέλος του επόμενου μήνα 
από την προμήθεια των καυσίμων να υποβάλλουν στο Τα¬ 
μείο κατάσταση στην οποία να εμφαίνεται η κατανομή των 
καυσίμων στα πρατήρια που συγκροτούν τον Συνεταιρισμό 
ή την Κοινοπραξία. 

Σε περίπτωση κατά την οποία ο Συνεταιρισμός ή Κοινο¬ 
πραξία προμηθευτεί καύσιμα από εισαγωγή, οι εκπροσω¬ 
πούντες τον Συνεταιρισμό ή την Κοινοπραξία οφείλουν να ει- 
σπράξουν από τους πρατηριούχους που εκπροσωπούν τις 
αναλογούσες ανά πρατήριο εισφορές, τις οποίες πρέπει να 
αποδώσουν στο Ταμείο βάσει σχετικής κατάστασης μέχριτο 
τέλος του επόμενου από την εισαγωγή μήνα. 

ΑΡΘΡΟ 11 
Χρόνος ασφάλισης 

1. Ως χρόνος ασφάλισης, βάσει του οποίου θεμελιώνεται 
το συνταξιοδοτικό δικαίωμα των ασφαλισμένων του Ταμεί¬ 
ου, αναγνωρίζεται το χρονικό διάστημα από την κατά τις 
ισχύουσες διατάξεις υπαγωγή στην ασφάλιση του Ταμείου 
μέχρι την έξοδο από αυτή. 

2. Πέραν αυτού του χρόνου ο ασφαλισμένος μπορεί να 
αναγνωρίσει και συνυπολογίσει ως χρόνο ασφάλισης τους 
αναφερόμενους στα αρθρα 40 και 47 παρ. 12 του Ν. 2084/92 
όπως ισχύουν κάθε φορά, χρόνους. 

3. Ειδικά οι ασφαλισμένοι από 1.1.1993 και μετά, δύνανται 
να αναγνωρίσουν και συνυπολογίσουν ως χρόνο ασφάλισης 
για τη θεμελίωση σύνταξης γήρατος τον χρόνο συνταξιοδό- 
τησης λόγω αναπηρίας. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


5751 


4. Για την αναγνώριση ως χρόνου ασφάλισης του χρόνου 
που ορίζεται από τις διατάξεις του άρθρου αυτού, πρέπει ο 
ασφαλισμένος να υποβάλει σχετική αίτηση στο Ταμείο με όλα 
τα απαιτούμενα δικαιολογητικά. Η αναγνώριση και η προσμέ- 
τρηση του χρόνου αυτού γίνεται με απόφαση του Δ.Σ. του Τα¬ 
μείου. Τα απαιτούμενα για την αναγνώριση δικαιολογητικά, η 
διαδικασία ελέγχου αυτών, καθώς και κάθε σχετικό θέμα, κα¬ 
θορίζονται, εφόσον δεν υπάρχει γενική ή ειδική διάταξη, με 
απόφαση του Δ.Σ. του Ταμείου. Το Δ.Σ. του Ταμείου οφείλει 
μέσα σε διάστημα δύο μηνών από την υποβολή της αίτησης, 
που συνοδεύεται με πλήρη δικαιολογητικά, να εκδώσει την 
απόφασή του και να την κοινοποιήσει στον ενδιαφερόμενο. 

ΑΡΘΡΟ 12 

Παλαιοί, νέοι ασφαλισμένοι. 

Γ ια την εφαρμογή των διατάξεων του παρόντος Καταστα¬ 
τικού ως παλαιοί ασφαλισμένοι θεωρούνται εκείνοι οι οποίοι 
ασφαλίστηκαν σε φορέα κύριας ασφάλισης μέχρι τις 
31.12.92, ως νέοι δε ασφαλισμένοι οι ασφαλισθέντες για 
πρώτη φορά σε φορέα κύριας ασφάλισης μετά την 1.1.1993. 

ΑΡΘΡΟ 13 

Δικαίωμα Συνταξιοδότησης 

1. Χρόνος επέλευσης του ασφαλιστικού κινδύνου για τις πε¬ 
ριπτώσεις συντάξεως γήρατος, αναπηρίας και θανάτου, είναι 
ο χρόνος κατά τον οποίο πληρούνται όλες οι προϋποθέσεις 
για την απόκτηση δικαιώματος συντάξεως του παρόντος. 

2. Ο ασφαλισμένος του Ταμείου αποκτά δικαίωμα συντα- 
ξιοδότησης λόγω γήρατος ή αναπηρίας από τον κλάδο Επι¬ 
κουρικής Ασφάλισης του Ταμείου εφόσον: 

α) για οποιαδήποτε αιτία διακόπτει αποδεδειγμένα την 
ασφαλιστέα στο Ταμείο εργασία, 

β) έχει συμπληρώσει τον προβλεπόμενο χρόνο ασφαλι- 
στέας στο Ταμείο εργασίας και 

γ) έχει απονεμηθεί σ' αυτόν σύνταξη από το φορέα κύριας 
ασφάλισης στον οποίο υπάγεται, συντρέχει δε επιπλέον και 
μια από τις περιπτώσεις: 

ι) συμπλήρωση του προβλεπόμενου ορίου ηλικίας για συ- 
νταξιοδότηση, 

ιι) διαρκούσης της ασφάλισης επέλευση αναπηρίας λόγω 
σωματικής ή πνευματικής ανικανότητας ή βίαιου συμβάντος 
με αποτέλεσμα να διακοπεί εξ αυτής της αιτίας η συνέχιση 
της ασφαλιστέας στο Ταμείο εργασίας. 

ΑΡΘΡΟ 14 

Προϋποθέσεις συνταξιοδότησης 
παλαιών ασφαλισμένων. 

Προϋπόθεση συνταξιοδότησης από το Ταμείο λόγω γήρα¬ 
τος είναι αφενός η συμπλήρωση, από τους δικαιούχους της 
παρ. 2 του άρθρου 13, χρόνου τουλάχιστον δεκαπέντε ετών 
ασφαλιστέας εργασίας και αφετέρου η συμπλήρωση της 
απαιτούμενης από το φορέα κύριας ασφάλισης ηλικίας για τη 
συνταξιοδότηση λόγω γήρατος, ή απονομή απ’ αυτόν σύντα¬ 
ξης στον ασφαλισμένο λόγω ασφαλιστέας εργασίας 35 ετών. 

Ο παλαιός ασφαλισμένος συνταξιοδοτείται λόγω αναπη¬ 
ρίας από το Τ αμείο μέ τις αυτές προϋποθέσεις με τις οποίες 
συνταξιοδοτείται από το φορέα κύριας ασφάλισης. 

ΑΡΘΡΟ 15 

Προϋποθέσεις συνταξιοδότησης λόγω γήρατος ή 
αναπηρίας νέων ασφαλισμένων. 

1. Οι προϋποθέσεις συνταξιοδότησης λόγω γήρατος του 
νέου ασφαλισμένου είναι εκείνες του φορέα κύριας ασφάλι¬ 
σης όπως ορίζονται στο άρθρο 24 του Ν. 2084/92 όπως τρο¬ 
ποποιημένο ισχύει και έχουν ως εξής: 

α) Συμπλήρωση ηλικίας 65 ετών και χρόνος ασφάλισης 15 
ετών. 


β) Αν οι ασφαλισμένοι συμπλήρωσαν χρόνο ασφάλισης 15 
ετών, από τα οποία 2,5 έτη τηντελευταία πριν απ' την αίτηση 
πενταετία, δικαιούνται σύνταξη γήρατος μειωμένη κατά το 
1/200 της πλήρους μηνιαίας σύνταξης για κάθε μήνα που 
λείπει από το όριο ηλικίας των 65 ετών, και μέχρι εξήντα μή¬ 
νες κατά περίπτωση. 

γ) Μητέρα με ανήλικα ή ανίκανα για κάθε εργασία παιδιά 
που έχει χρόνο ασφάλισης 20 ετών, δικαιούται σύνταξης με 
τη συμπλήρωση του 55ου έτους ηλικίας της και, με τη μείω¬ 
ση του αμέσως ανωτέρω εδαφίου, μόλις συμπληρώσει το 
50ο έτος. 

δ) Για τη μητέρα που έχει τρία τουλάχιστον παιδιά και χρό¬ 
νο ασφάλισης 20 ετών, μειώνεταιτο όριο ηλικίαςτων 65 ετών 
ανά τρία έτη για κάθε παιδί και μέχρι τη συμπλήρωση του 
50ού έτους. 

2. Ως προϋπόθεση συνταξιοδότησης λόγω αναπηρίαςτου 
νέου ασφαλισμένου, σύμφωνα με άρθρο 25 του Ν. 2084/92 
όπως τροποποιημένο ισχύει, ορίζεται: 

α) η πραγματοποίηση χρόνου εργασίας ενός έτους για 
τους μη συμπληρώσαντες το εικοστό πρώτο έτος της ηλι¬ 
κίας τους, αυξανομένου του έτους προοδευτικά σε πέντε 
έτη με τη προσθήκη πέντε μηνών εργασίας κατά μέσο όρο 
για κάθε έτος ηλικίας πέραντου 21ου, 

β) η πραγματοποίηση πέντε ετών εργασίας, από τα οποία 
τα δύο έτη, εντός της πρό της αναπηρίας του πενταετίας, 

γ) η πραγματοποίηση 15 ετών εργασίας οποτεδήποτε. 

2.1. Οι ασφαλισμένοι του Ταμείου δικαιούνται σύνταξη 
αναπηρίας, και τα μέλη της οικογένειας τους σύνταξη θανά¬ 
του, σε περίπτωση εργατικού ατυχήματος ή ατυχήματος 
εκτός εργασίας, κατά τα οριζόμενα στο άρθρο 26 του Ν. 
2084/92 όπως ισχύει κάθε φορά . 

2.2. Η σωματική ή πνευματική σύμφωνα με το νόμο ανικα¬ 
νότητα, η οποία παρέχει δικαίωμα συνταξιοδότησης από το 
Ταμείο λόγω αναπηρίας, διαπιστούται με την απόφαση συ- 
νταξιοδότησης του αναπήρου, για ορισμένο χρόνο ή οριστι¬ 
κά, από το φορέα κύριας ασφάλισης, βάσει των γνωματεύσε¬ 
ων των προβλεπομένων αρμοδίων υγειονομικών επιτροπών. 

ΑΡΘΡΟ 16 

Σύνταξη λόγω θανάτου. 

1. Σε περίπτωση θανάτου συνταξιούχου ή ασφαλισμένου 
ο οποίος έχει πραγματοποιήσει τον συντάξιμο χρόνο που 
ορίζεται στα άρθρα 25 και 26 του Ν. 2084/92 για τη συντα- 
ξιοδότηση λόγω αναπηρίας, έχουν δικαίωμα συνταξιοδότη- 
σης ο επιζών σύζυγος, κατά τα οριζόμενα στην επόμενη πα¬ 
ράγραφο, και τα προστατευόμενα παιδιά εφόσον είναι νόμι¬ 
μα ή νομιμοποιηθέντα ή υιοθετηθέντα και προκειμένου για 
γυναίκα ασφαλισμένη και τα φυσικά παιδιά της. Τα προστα¬ 
τευόμενα παιδιά έχουν δικαίωμα συνταξιοδότησης εφόσον 
συντρέχει μια από τις προϋποθέσεις: α) είναι άγαμα και δεν 
έχουν συμπληρώσει το 18ον έτος της ηλικίας τους (παρα- 
τεινόμενου μέχρι του 24ου εφόσον σπουδάζουν σε ανώτε¬ 
ρες ή ανώτατες σχολές), ή β) είναι, κατά τον χρόνο θανάτου 
του ασφαλισμένου ή του συνταξιούχου, ανίκανα για κάθε ερ¬ 
γασία, εφόσον η ανικανότητα επήλθε πριν από τη συμπλή¬ 
ρωση του 18ου έτους της ηλικίας τους ή κατά τη διάρκεια 
των σπουδών, περί των οποίων το προηγούμενο εδάφιο. 

2. Συνταξιοδότηση επιζώντος συζύγου. 

α) Σε περίπτωση θανάτου συνταξιούχου, ή ασφαλισμένου 
ο οποίος είχε πραγματοποιήσει το χρόνο ασφάλισης που 
προβλέπεται για τη συνταξιοδότηση λόγω θανάτου από τις 
ισχύουσες γενικές ή καταστατικές διατάξεις του Ταμείου, ο 
επιζών σύζυγος, ανεξαρτήτως ηλικίας, δικαιούται σύνταξης 
για μια τριετία από την πρώτη ημέρα του επόμενου από τον 
θάνατο μήνα, κατά τα οριζόμενα στο αρθρ. 62 του Ν. 
2676/99 όπως ισχύει κάθε φορά. 

β) Το ποσό της σύνταξης που δικαιούται ο επιζών σύζυγος 
ανέρχεται στα 6/10 του ποσού της σύνταξης που είχε δικαί¬ 
ωμα να λάβει ή ελάμβανε ο αποβιώσας σύζυγος. Εφόσον 
υπάρχουν και παιδιά δικαιούμενα σύνταξης αυτή επιμερίζε¬ 
ται κατά 1/2 στον επιζώντα σύζυγο και 1/2 στα παιδιά κατά ίσες 
μερίδες μεταξύ τους. 

γ) Εάν, κατά την ημερομηνία του θανάτου, ο επιζών των 
συζύγων έχει συμπληρώσει το τεσσαρακοστό έτος της ηλι¬ 
κίας του και δεν εργάζεται ή δεν απασχολείται ή δεν λαμβά¬ 
νει σύνταξη από οποιοδήποτε ασφαλιστικό οργανισμό ή το 
Δημόσιο, η σύνταξη καταβάλλεται σ’ αυτόν και μετά τη λήξη 
της τριετίας. Σε περίπτωση που εργάζεται ή απασχολείται ή 
λαμβάνει σύνταξη από οποιονδήποτε ασφαλιστικό οργανι¬ 
σμό ή το Δημόσιο, η σύνταξη περιορίζεται στο 50%. 

δ) Εάν ο επιζών των συζύγων, κατά την ημερομηνία του θα¬ 
νάτου, είναι ανάπηρος σωματικά ή πνευματικά σε ποσοστό 
τουλάχιστον 67%, λαμβάνει ολόκληρη τη σύνταξη για όσο χρό¬ 
νο διαρκεί η αναπηρία, ανεξαρτήτως άλλων προϋποθέσεων. 

ε) Η σύνταξη που διακόπηκε ή καταβάλλεται μειωμένη, 
επαναχορηγείται ολόκληρη μετά τη συμπλήρωση του 65ου 
έτους της ηλικίας του επιζώντος των συζύγων, με την προϋ¬ 
πόθεση ότι αυτός δεν εργάζεται ή δεν απασχολείται ή δεν 
λαμβάνει σύνταξη, άλλως, εφόσον συντρέχει μια από τις 
προϋποθέσεις αυτές, λαμβάνει το 70% της σύνταξης. 

στ) Σε περίπτωση που ο επιζών των συζύγων είναι συντα¬ 
ξιούχος από ίδιο δικαίωμα, οι περιορισμοί του ποσού της σύ¬ 
νταξης γίνονται στη σύνταξη επιλογής του. 

ζ) Ο επιζώντων συζύγων δεν δικαιούται σύνταξης εάν ο θά¬ 
νατος του ασφαλισμένου συζύγου επήλθε εντός έτους από 
την τέλεση του γάμου, εκτός αν ο θάνατος οφείλεται σε ατύ¬ 
χημα, ή κατά τη διάρκεια του γάμου γεννήθηκε ή νομιμοποι¬ 
ήθηκε παιδί, ή εγκυμονεί η χήρα κατά τον χρόνο του θανάτου. 
Επίσης, ο επιζώντων συζύγων δεν δικαιούται σύνταξης, αν ο 
θανών ελάμβανε κατά την τέλεση του γάμου σύνταξη ανα¬ 
πηρίας ή γήρατος, ο δε θάνατος επήλθε εντός διαστήματος 
δυο ετών από την τέλεση του γάμου, εκτός αν συντρέχει μια 
από τις αμέσως ανωτέρω περιπτώσεις εξαιρέσεων. 

η) Το δικαίωμα σύνταξης, λόγω θανάτου, του επιζώντος 
συζύγου και των παιδιών καταργείται με τον θάνατο του δι¬ 
καιούχου, με την τέλεση γάμου κατά το ημεδαπό ή αλλοδα¬ 
πό δίκαιο, με τη συμπλήρωση των οριζομένων ορίων ηλικίας 
και αφότου έπαυσε η ανωτέρω ανικανότητα για εργασία. 

3. Κανένα από τα πρόσωπα του παρόντος άρθρου δε δι¬ 
καιούται σύνταξη ως δικαιούχος ασφαλισμένου, εφόσον, 
κατά το χρόνο επέλευσης της ασφαλιστικής περίπτωσης εί¬ 
ναι ασφαλισμένος του Ταμείου. 

4. Σε καμιά περίπτωση το σύνολο των συντάξεων των δι¬ 
καιούχων του παρόντος άρθρου δεν μπορεί να υπερβαίνει 
το ποσό της σύνταξης την οποία εδικαιούτο να λαμβάνει ο 
ασφαλισμένος ή ελάμβανε ο συνταξιούχος. 

ΑΡΘΡΟ 17 

Ασυμβίβαστο ιδιότητας ασφαλισμένου 
και συνταξιούχου. 

Η ιδιότητα του ασφαλισμένου στο Ταμείο είναι ασυμβίβα¬ 
στη με την ιδιότητα του συνταξιούχου του Ταμείου και δεν 
παρέχει δικαίωμα για συνταξιοδότηση. Εάνκαθ’ οιονδήποτε 
τρόπο μετά την επέλευση της ασφαλιστικής περίπτωσης 
αποκτηθεί η ιδιότητα του ασφαλισμένου, το γεγονός αυτό 
συνεπάγεται αυτοδίκαια την απώλεια του δικαιώματος για 
συνταξιοδότηση καθώς και την οριστική διακοπή της τυχόν 
απονεμηθείσας εντω μεταξύ σύνταξης. 

ΑΡΘΡΟ 18 

Ασφαλισμένος πρατηριούχος 
περισσότερων πρατηρίων. 

Ο υπαχθείς στην ασφάλιση του Ταμείου είτε ως αδειούχος 


περισσότερων από ένα πρατηρίων, είτε ως νόμιμος εκπρό¬ 
σωπος εταιρειών αδειούχων περισσότερων από ένα πρατη¬ 
ρίων, δικαιούται, όταν επέλθει η ασφαλιστική Περίπτωση, 
μια μόνο ακέραιη σύνταξη. 

ΑΡΘΡΟ 19 

Κοινωνοί δικαιώματος συνταξιοδότησης. 

1. Ασφαλισμένοι του Ταμείου περισσότεροι από ένας, οι 
οποίοι έχουν σε λειτουργία πρατήριο υγρών καυσίμων ή 
υγραερίου ή σταθμό αυτοκινήτων δυνάμει της κατά νόμο επ’ 
ονόματί τους αδείας λειτουργίας, δικαιούνται όλοι από κοι¬ 
νού μια σύνταξη, η οποία κατανέμεται μεταξύ τους κατά κε¬ 
φαλές, ανεξάρτητα από οποιαδήποτε αντίθετη προς την πα¬ 
ρούσα διάταξη μεταξύ τους συμφωνία. Εάν επέλθει η ασφα¬ 
λιστική περίπτωση στο πρόσωπο ενός από τους ανωτέρω 
κοινωνούς του αυτού δικαιώματος, το δικαίωμα αυτού να συ- 
νταξιοδοτηθείγεννάται κατά την παραπάνω αναλογία (κεφα- 
λική μερίδα) υπό τους όρους και προϋποθέσεις του άρθρου 
14 του παρόντος. Το αυτό θα συμβεί και για κάθε ένα από 
τους λοιπούς κοινωνούς μόλις επέλθει και γι’ αυτούς η ασφα¬ 
λιστική περίπτωση. Εν προκειμένω το ποσόν της σύνταξης 
που δικαιούται έκαστος των κοινωνών ορίζεται για κάθε περί¬ 
πτωση στο πηλίκο της διαίρεσης του ποσού της κατά το άρ¬ 
θρο 22 του παρόντος σύνταξης δια του αριθμού των κοινω- 
νών κατά το χρόνο εξόδου απάτην ασφάλιση του Ταμείου. 

2. Τα ανωτέρω ισχύουν και όταν η άδεια λειτουργίας του 
πρατηρίου υγρών καυσίμων ή υγραερίου ή σταθμού αυτοκι¬ 
νήτων έχει νομίμως εκδοθεί επ’ ονόματι νομικού προσώπου 
(εταιρείας), οι δε νόμιμοι εκπρόσωποι αυτού και ασφαλισμέ¬ 
νοι στο Ταμείο, κατά τα οριζόμενα στο άρθρο 3 του παρόντος, 
είναι περισσότεροι από ένας. Όλοι δικαιούνται από κοινού μια 
σύνταξη η οποία κατανέμεται μεταξύ τους κατά κεφαλές. 

3. Οι ως άνω κοινωνοί των παρ. 1 και 2 του παρόντος άρ¬ 
θρου, δικαιούνται μια ακέραιη σύνταξη ο καθένας, εφόσον οι 
ετήσιες εισφορές που καταβάλλει στο Ταμείο το πρατήριό 
τους, ή ο σταθμός αυτοκινήτων, είναι, με βάση τον αριθμό των 
κοινωνών, αναλογικά πολλαπλάσιες της μέσης ετήσιας ει¬ 
σφοράς. Ως μέση ετήσια εισφορά ορίζεται το ποσό που προ¬ 
κύπτει από τη διαίρεση των ετήσιων πόρων του Κλάδου Επι¬ 
κουρικής Ασφάλισης του Ταμείου με τον αριθμό των ασφαλι- 
σμένωντου Ταμείου στις 31 Δεκεμβρίου του ίδιου έτους. 

4. Οι ασφαλισμένοι των ανωτέρω 1,2 και 3 παραγράφων 
έχουν κάθε έτος δικαίωμα, σε περίπτωση κατά την οποία οι 
αναλογούσες στο πρόσωπό τους εισφορές δεν καλύπτουν 
τη μέση ετήσια εισφορά, να καταβάλουν μετρητοίς στο Τα¬ 
μείο την μέχρι τη συμπλήρωση της μέσης ετήσιας χρηματι¬ 
κή διαφορά. Το δικαίωμά τους αυτό μπορούν να το ασκή¬ 
σουν εντός του πρώτου εξαμήνου του επομένου, από τη λή¬ 
ξη της χρήσης που αφορά, έτους. 

5. Οι διατάξεις του παρόντος άρθρου αφορούν τους πα¬ 
λαιούς ασφαλισμένους του Ταμείου. 

ΑΡΘΡΟ 20 

Επιστροφή εισφορών 

Δεν επιτρέπεται επιστροφή καταβληθεισών εισφορών σε 
ασφαλισμένο ή δικαιούχο αυτού σε καμμία περίπτωση. 

ΑΡΘΡΟ 21 

Προαιρετική ασφάλιση. 

1 .Οι εξερχόμενοι της ασφάλισης και μη δικαιούμενοι σύ¬ 
νταξης, δύνανται, εφόσον έχουν συμπληρώσει δεκαετή 
ασφάλιση στο ταμείο ή σε οποιοδήποτε φορέα επικουρικής 
ασφάλισης και πενταετή πραγματική ασφάλιση στον Κλάδο 
Επικουρικής Ασφάλισης και δεν υπάγονται στην ασφάλιση 
άλλου επικουρικού φορέα, να συνεχίσουν προαιρετικά την 
ασφάλισή τους στον Κλάδο, μέχρι να θεμελιώσουν συντα- 
ξιοδοτικό δικαίωμα, καταβάλλοντας κάθε μήνα εισφορά ίση 

με το 50%της μέσης μηνιαίας εισφοράς. Ως μέση μηνιαία ει¬ 
σφορά του Κλάδου θεωρείται το πηλίκο της διαίρεσης των 
μηνιαίων εσόδων του Κλάδου δια του αριθμού των ασφαλι¬ 
σμένων σ’ αυτόν. 

Οι διατάξεις της παρούσης παραγράφου αφορούν τους 
παλαιούς ασφαλισμένους του Ταμείου και με την προϋπό¬ 
θεση ότι δεν ασφαλίζονται σε άλλο φορέα επικουρικής 
ασφάλισης. 

2. Οι ασφαλισμένοι μετά την 1.1.1993, εφόσον από οποια¬ 
δήποτε αιτία διακόπηκε η υποχρεωτική ασφάλισή τους, 
έχουν δικαίωμα να ζητήσουν με αίτησή τους, εντός έτους 
από της διακοπής, τη συνέχιση της ασφάλισης, κατά τις δια¬ 
τάξεις του άρθρου 42 του Ν. 2084/92 όπως κάθε φορά ισχύ¬ 
ουν, εάν 

α) έχουν πραγματοποιήσει τουλάχιστον 1500 ημέρες 
ασφαλιστέας εργασίας, από τις οποίες οι 300 εντός της τε¬ 
λευταίας πριν από την υποβολή της αίτησης πενταετίας, και 

β) δεν υπάγονται στην ασφάλιση άλλου φορέα πρόσθετης 
ασφάλισης. 

ΑΡΘΡΟ 22 

Υπολογισμός ποσού σύνταξης 
των παλαιών ασφαλισμένων. 

α) Το ύψος της μηνιαίας σύνταξης των ασφαλισμένων του 
κλάδου επικουρικής ασφάλισης του Ταμείου Επικουρικής 
Ασφάλισης και Κοινής Διανομής Πρατηριούχων Υγρών Καυ¬ 
σίμων μέχρι 31.12.1992, λόγω γήρατος, αναπηρίας και σε 
περίπτωση θανάτου αυτών, των μελών της οικογένειάς 
τους, προκύπτει από το γινόμενο του συντελεστή 10180 επί 
τον αριθμό των συντάξιμων ακεραίων ετών και προσαυξάνε¬ 
ται με τις αυξήσεις που χορηγούνται από 1.1.2002 και εφε¬ 
ξής στους συνταξιούχους του Ταμείου. 

β) Για τον υπολογισμό του συνολικού συντάξιμου χρόνου, 
κλάσμα έτους μεγαλύτερο των έξι μηνών θεωρείται ως ολό¬ 
κληρο έτος, ενώ δεν λαμβάνεται υπόψη κλάσμα έτους μι¬ 
κρότερο των έξι μηνών. 

γ) Οι μέχρι την ισχύ της Φ.210/477/21.5.2002 (Β' 669) 
Υπουργικής Απόφασης απονεμηθείσες συντάξεις συνεχί¬ 
ζουν να καταβάλλονται. 

δ) Το ποσό της μηνιαίας σύνταξης λόγω αναπηρίας δεν 
δύναται να είναι κατώτερο της σύνταξης την οποία θα εδι¬ 
καιούτο εξερχόμενος ασφαλισμένος λόγω γήρατος με δε- 
καπενταετή ασφάλιση. 

ε) Οι συντάξεις αυξάνονται εφεξής σύμφωνα με τις διατά¬ 
ξεις του δεύτερου εδαφίου του άρθρου 66 του Ν. 2084/1992 
(Α' 165). 

ΑΡΘΡΟ 23 

Υπολογισμός ποσού σύνταξης των νέων ασφαλισμένων 

1. Το ποσό της πλήρους μηνιαίας σύνταξης λόγω γήρατος 
και αναπηρίας, που χορηγείται στους ασφαλισμένους από 
1.1.1993 και εφεξής, για χρόνο ασφάλισης 35 ετών ή 10.500 
ημερών, ορίζεται σε ποσοστό 20% στο κατά το άρθρο 28του 
Ν. 2084/1992 ασφαλιστικών κατηγοριών. 

2. Για χρόνο ασφάλισης μικρότερο ή μεγαλύτερο των 35 
ετών ή 10.500 ημερών εργασίας, το ανωτέρω ποσοστό μει¬ 
ώνεται ή αυξάνεται κατά 1 /35 για κάθε επί έλαττον ή επί πλέ¬ 
ον έτος εργασίας. 

3. Τα ποσά των ατομικών ειδικών λογαριασμών που προ¬ 
κύπτουν από καταβληθείσες εισφορές πέραν της ανώτερης 
ασφαλιστικής κατηγορίας, χορηγούνται για προσαύξηση 
της παραπάνω μηνιαίας σύνταξης. Με Υπουργική Απόφαση, 
μετά από γνώμη του Δ.Σ. του ταμείου θα καθορισθείτο ύψος 
και ο τρόπος καταβολής των προσαυξήσεων. 

4. Το ποσό της κατά τα ανωτέρω χορηγούμενης σύνταξης 
λόγω αναπηρίας δεν μπορεί να είναι κατώτερο της σύνταξης 
που αντιστοιχεί σε χρόνο ασφάλισης 15 ετών. 


Επί αναπηρίας η οποία οφείλεται σε εργατικό ατύχημα ή 
επαγγελματική νόσο, το ποσό της χορηγούμενης σύνταξης 
δεν μπορεί να είναι κατωτέρω της σύνταξης που αντιστοιχεί 
σε χρόνο ασφάλισης 20 ετών. 

Το κατώτερο όριο συντάξεων μειώνεται σε κάθε περίπτω¬ 
ση που ο συνταξιούχος λαμβάνει σύνταξη μειωμένη. 

5. Σε περίπτωση θανάτου ασφαλισμένου ή συνταξιούχου 
εφαρμόζονται αναλόγως οι διατάξεις του άρθρου 31 του Ν. 
2084/1992 όπως εκάστοτε ισχύει. Το συνολικό ποσό της σύ¬ 
νταξης του επιζώντος συζύγου και τωντέκνων δεν μπορεί να 
είναι κατώτερο του 80% του κατά τις προηγούμενες παρα¬ 
γράφους οριζόμενου ποσού σύνταξης. 

6. Εάν περισσότεροι από ένας έχουν ασφαλισθεί στο Τα¬ 
μείο δυνάμει μιας άδειας λειτουργίας πρατηρίου, δικαιού¬ 
νται από κοινού μια σύνταξη γήρατος ή αναπηρίας η οποία 
υπολογίζεται σύμφωνα με τα παραπάνω. 

ΑΡΘΡΟ 24 

Χρηματικά επιδόματα 

Στους συνταξιούχους του Ταμείου καταβάλλονται, πέραν 
της χορηγούμενης σ’ αυτούς μηνιαίας σύνταξης, χρηματικά 
επιδόματα που είναι ίσα με το ποσό μιας μηνιαίας σύνταξης 
ως δώρο Χριστουγέννων - Νέου Έτους και ίσα με το ποσό μι- 
σής σύνταξης, ως δώρο Πάσχα και επίδομα θερινών διακο¬ 
πών. Το ποσό του επιδόματος των θερινών διακοπών κατα¬ 
βάλλεται μαζί με το ποσό της σύνταξης του μηνάς Ιουλίου 
κάθε έτους και μόνο στους δικαιούμενους σύνταξης κατά 
τον μήνα αυτό. 

ΑΡΘΡΟ 25 

Έκπτωση από το δικαίωμα στη σύνταξη 

1. Εκπίπτει από το δικαίωμα προς απόληψη σύνταξης ο κα¬ 
θιστάμενος ανάπηρος από πρόθεση ή ο καταδικασθείς με 
αμετάκλητη δικαστική απόφαση για κακούργημα ή πλημμέ¬ 
λημα το οποίο συνεπάγεται τις από τα άρθρα 59, 60 και 61 
του Ποινικού Κώδικα προβλεπόμενες παρεπόμενες ποινές. 
Εάν όμως υπάρχουν μέλη οικογένειας από τα αναφερόμενα 
στο άρθρο 16 του παρόντος, αυτά δικαιούνται τη σύνταξη 
την οποία θα ελάμβαναν σε περίπτωση θανάτου του ασφα¬ 
λισμένου από τον οποίο έλκουν το δικαίωμα. 

2. Εκπίπτουν από το δικαίωμα σε σύνταξη τα κατά το άρ¬ 
θρο 14 του παρόντος μέλη οικογένειας εάν καταδικάστηκαν 
με αμετάκλητη απόφαση ποινικού δικαστηρίου για πράξη 
της οποίας συνέπεια υπήρξε ο θάνατος του ασφαλισμένου 
ή του συνταξιούχου, από τους οποίους έλκουν το δικαίωμα. 

ΑΡΘΡΟ 26 

Διαδικασία απονομής της σύνταξης 

1. Οι συντάξεις απονέμονται από το Ταμείο κατόπιν αιτή- 
σεως που υποβάλλει ο ενδιαφερόμενος ή ο νόμιμος αυτού 
πληρεξούσιος. 

Οι αποφάσεις περί απονομής σύνταξης εκδίδονται αιτιο¬ 
λογημένες και κοινοποιούνται στον ασφαλισμένο ή τον δι- 
καιοδόχο αυτού. Κατά των αποφάσεων δύναται εντός 60 
ημερών από της κοινοποίησης της απόφασης να υποβάλλο¬ 
νται ενστάσεις οι οποίες εξετάζονται από το Διοικητικό Συμ¬ 
βούλιο του Ταμείου. 

2. Η αίτηση για απονομή σύνταξης συνοδεύεται από τα πα¬ 
ρακάτω δικαιολογητικά πρόσφατης έκδοσης τα οποία θα πι¬ 
στοποιούν το δικαίωμα για συνταξιοδότηση του ενδιαφερο¬ 
μένου. Ως απολύτως απαραίτητα θεωρούνται: 

α) επίσημο αντίγραφο της απόφασης του οργανισμού κύ¬ 
ριας ασφάλισης περί συνταξιοδότησης του ενδιαφερομένου. 

Β) βεβαίωση της οικείας Οικονομικής Υπηρεσίας (Δ.Ο.Υ.), 
ότι ο ενδιαφερόμενος διέκοψε την ενάσκηση του επαγγέλ¬ 
ματος του πρατηριούχου υγρών καυσίμων ή υγραερίου ή 
σταθμού αυτοκινήτων. 

Γ) αντίγραφο αστυνομικής ταυτότητας. 

Δ) ληξιαρχική πράξη, κατά περίπτωση, γάμου, γεννήσεως 
τέκνων (εφόσον δεν προκύπτουν από την ταυτότητα) και θα¬ 
νάτου. 

3. Ως ημερομηνία υποβολής της αίτησης του ενδιαφερο¬ 
μένου θεωρείται η ημερομηνία υποβολής του τελευταίου δι- 
καιολογητικού. 

4. Το Ταμείο οφείλει να εκδώσει την απόφασή του εντός 
δύο μηνώναπότηνημερομηνία υποβολήςτης αίτησης (ή κα¬ 
τά περίπτωση του τελευταίου δικαιολογητικού). 

5. Προτού εκδοθεί απορριπτική απόφαση σε αίτηση εν¬ 
διαφερομένου για συνταξιοδότηση, οφείλει να καλέσει τον 
θίγόμενο ασφαλισμένο σε ακρόαση, κατά τα οριζόμενα στη 
διάταξη του άρθρου 46 του Ν. 2676/99 

ΑΡΘΡΟ 27 

Καταβολή της σύνταξης 

1. Το δικαίωμα του ασφαλισμένου προς απόληψη σύνταξης 
γεννάται από την ημερομηνία υποβολής της αίτησης για συ- 
νταξιοδότηση. Η σύνταξη καταβάλλεται στην αρχή κάθε μήνα. 

2. Το δικαίωμα στη σύνταξη λήγει στο τέλος του μήνα που 
έλαβε χώρα ο θάνατος του δικαιούχου ή που εξέλιπαν κατά 
περίπτωση οι προϋποθέσεις συνταξιοδότησης. 

ΑΡΘΡΟ 28 

Παραγραφή 

1. Το δικαίωμα για συνταξιοδότηση δεν παραγράφεται. 

2. Το δικαίωμα για απαιτητές δόσεις σύνταξης που δεν 
έχουν εισπραχθεί παραγράφεται σε μία πενταετία, σύμφω¬ 
να μετο άρθρο 250 περ. 17του Αστικού Κώδικα, αφότου γεν¬ 
νήθηκε η αξίωση. 

3. Σε κάθε περίπτωση για την οποία δεν γίνεται στο παρόν 
Καταστατικό ειδική μνεία παραγραφής, εφαρμόζονται οι οι¬ 
κείες διατάξεις περί παραγραφής και αποσβεστικής προθε¬ 
σμίας του Αστικού Κώδικα (άρθρο 247 και επόμενα.). 

4. Οι διατάξεις του Αστικού Κώδικα περί αναστολής και 
διακοπής παραγραφής εφαρμόζονται αναλόγως. 

ΑΡΘΡΟ 29 

Εκχώρηση - Κατάσχεση 

1. Οι συντάξεις του Ταμείου δεν εκχωρούνται και δεν κα¬ 
τάσχονται. 

2. Εξαιρετικά επιτρέπεται η κατάσχεση μέχρι το 1/4 της 
δόσης της σύνταξης, λόγω διατροφής συζύγου, κατιόντων 
ή ανιόντων, καθώς και ο συμψηφισμός μέχρι του αυτού πο¬ 
σοστού του 1/4 για την εξόφληση αχρεωστήτως καταβληθέ- 
ντων (άρθρο 904 Α.Κ και επόμενα.). 

ΑΡΘΡΟ 30 

Γνωστοποίηση μεταβολών 

1. Κάθε συνταξιούχος υποχρεούται να γνωστοποιεί στο 
Ταμείο, το αργότερο εντός τριμήνου, κάθε μεταβολή που 
επέρχεται στην προσωπική οικογενειακή του κατάσταση η 
οποία επιφέρει μείωση ή διακοπή της σύνταξης. 

2. Η παράλειψη γνωστοποίησης της μεταβολής είναι δυ¬ 
νατόν να συνεπάγεται, με απόφαση του Διοικητικού Συμ¬ 
βουλίου του Ταμείου, τη στέρηση της σύνταξης για ένα μή¬ 
να. Τα αχρεωστήτως εισπραχθέντα σ’ αυτή την περίπτωση 
ποσά επιστρέφονται από τον υπόχρεο στο Ταμείο με τον 
ισχύοντατόκο υπερημερίας. 

ΚΕΦΑΛΑΙΟ ΤΕΤΑΡΤΟ 

Κλάδος Κοινής Διανομής 

ΑΡΘΡΟ 31 
Διανομή μερίσματος 

1. Τα έσοδα του Κλάδου Κοινής Διανομής διανέμονται 
άπαξ του έτους στους δικαιούχους του. 


Η διανομή γίνεται εντός του πρώτου εξαμήνου του επόμε¬ 
νου έτους από τη συγκέντρωση των εσόδων. Για τον προσ¬ 
διορισμό του ύψους του προς διανομή ισόποσου ετήσιου 
μερίσματος διαιρείται ο συνολικός πόρος του Κλάδου Κοι¬ 
νής Διανομής ολόκληρου του έτους δια του αριθμού των λει- 
τουργούντων, με νόμιμη άδεια, πρατηρίων υγρών καυσίμων, 
ή σταθμού αυτοκινήτων με αντλίες καυσίμων. Εάν οι ανα¬ 
γραφόμενοι δικαιούχοι στην άδεια λειτουργίας είναι περισ¬ 
σότεροι από ένας το ποσό του ενός μερίσματος θα μοιράζε¬ 
ται μεταξύ τους. Το αυτό ισχύει σε κάθε περίπτωση περισ¬ 
σοτέρων του ενός ασφαλισμένων δυνάμει μια άδειας 
λειτουργίας. Εάν ο ασφαλισμένος του Ταμείου έχει σε λει¬ 
τουργία, περισσότερα από ένα πρατήρια, με νόμιμη άδεια, 
δικαιούται τόσα μερίσματα όσα και οι άδειες. 

Σε περίπτωση κατά την οποία ασφαλισμένος του Ταμείου 
υπήρξε αδειούχος νόμιμα λειτουργούντος πρατηρίου για 
χρονικό διάστημα μικρότερο του έτους, λαμβάνει το μέρι¬ 
σμα που αντιστοιχεί για τους μήνες λειτουργίας του πρατη¬ 
ρίου. 

2. Με απόφαση του Δ.Σ. του Ταμείου δύναται, εκ των εσό¬ 
δων του Κλάδου Κοινής Διανομής, να διατίθενται στις οικεί¬ 
ες συνδικαλιστικές οργανώσεις συνδρομές μελών ασφαλι¬ 
σμένων του Ταμείου, σε χρέωση του καταβληθησομένου σ’ 
αυτούς μερίσματος. 

ΑΡΘΡΟ 32 

Μεταβατικές Διατάξεις 

1. Για να αποκτήσει δικαίωμα συνταξιοδότησης πρατηρι- 
ούχος των νέων περιοχών θα πρέπει να έχει χρόνο ασφάλι¬ 
σης στο Ταμείο τουλάχιστον πέντε ετών. Το διάστημα αυτό 
προσαυξάνει για κάθε χρόνο λειτουργίας του Ταμείου στις 
νέες περιοχές κατά ένα έτος μέχρι τη συμπλήρωση των δε¬ 
καπέντε ετών, ο οποίος είναι ο ελάχιστος χρόνος ασφαλι- 
στέας εργασίας για όλους τους ασφαλισμένους του Ταμεί¬ 
ου. Ο ασφαλισμένος των νέων περιοχών που έχει συμπλη¬ 
ρώσει τον οριζόμενο πενταετή τουλάχιστον χρόνο 
ασφάλισης και έχει συνταξιοδοτηθεί από τον φορέα κύριας 
ασφάλισης, θα λάβει σύνταξη μόνον για το περιορισμένο 
αυτό διάστημα, υπολογιζόμενη κατά τις παραγράφους 1,2 
και 3 του άρθρου 23 του παρόντος. Διατάξεις που ορίζουν 
κατώτατο όριο σύνταξης δεν έχουν εν προκειμένω εφαρ¬ 
μογή. 

2. Ποσά τα οποία τυχόν θα εισπράξει το Ταμείο από τους 
έχοντες συμπληρώσει την ηλικία των εξήντα ετών πρατηρι- 
ούχους των νέων περιοχών και μη ασφαλιζόμενους, θα επι- 
στραφούν σ’ αυτούς εντόκως με επιτόκιο 5% μόλις διακό- 
ψουν την εργασία του πρατηριούχου υγρών καυσίμων και 
συνταξιοδοτηθούν από το φορέα κύριας ασφάλισης. 

ΤΕΛΙΚΕΣ ΔΙΑΤΑΞΕΙΣ 

ΑΡΘΡΟ 33 

Κάθε διάταξη της διέπουσας το Ταμείο νομοθεσίας αντί¬ 
θετη στις διατάξεις του παρόντος καταργείται. 

Άρθρο 2 

Η ισχύς του παρόντος αρχίζει από τη δημοσίευσή του στην 
Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδατης 
Κυβερνήσεως. 

Αθήνα, 26 Φεβρουάριου 2004 

Ο ΥΦΥΠΟΥΡΓΟΣ 

ΡΟΒΕΡΤΟΣ ΣΠΥΡΟΠΟΥΛΟΣ 

